Edisyon 30 Avril 2014
4 Je Kontre - 25 Avril 2014
Nan Magazin semèn sa nap fe ou swiv fowòm nasyonal òganizasyon peyizan ki fet Dofono nan Ti rivyè Latibonit, kote plizyè òganizasyon peyizan ki sòti nan plizyè rejyon nan peyi a kap pale sou agrikilti familyal ak lot kesyon kap boulvèse sektè sa.
Edisyon nouvèl 24 avril 2014
Chwazi lavi se yon emisyon SAKS pwodwi ki gade pwoblèm anviwònman nan tout dimansyon l. Nan seri emisyon sa a yo, nou gade ak envite yo defi anviwònman ap mete devan nou chak jou epi gade ki konpòtman nou dwe genyen ak lanati. Nan emisyon semèn sa a, SAKS chita pale ankò ak enjenyè agwonòm Dorine Jean Paul ak John Décipé sou konsekans chanjman klimatik la. Ou kapab li sa SAKS ekri tou sou www.saks-haiti.org
Edisyon 14 Avril 2014
Nan Magazin semèn sa nou gen kòm envite Pierre Esperance ki se youn nan responsab RNDDH ak Jocelyne Colas ki se manm Jistis ak Lapè ki ap pale sou sityasyon jistis la nan peyi a yo te pran kek ka tankou madam Marie Thaisha Mazile Ethéart ki se madan youn nan moun lajistis ap chache pou kesyon yon kidnaping ki te fèt sa pa gen two lontan. Epi yon lòt kote gwo menas ki pandye sou defansè dwa moun yo.
Chwazi lavi se yon emisyon SAKS pwodwi ki gade pwoblèm anviwònman nan tout dimansyon l. Nan seri emisyon sa a yo, nou gade ak envite yo defi anviwònman ap mete devan nou chak jou epi gade ki konpòtman nou dwe genyen ak lanati. Nan emisyon pou mwa sa a, nou chita pale ak enjenyè agwonòm Dorine Jean Paul ak John Décipé sou fenomèn chanjman klimatik la. Ou kapab li sa SAKS ekri tou sou www.saks-haiti.org
Edisyon Nouvèl 2 Avril 2014
Spot Lansman konkou KONT Feliks Moriso Lewa, 8èm Edisyon.
Ane sa a, yon fwa ankò Sosyete Animasyon Kominikasyon Sosyal (SAKS) ap òganize wuityèm edisyon konkou Moriso Lewa.
Fwa sa a se yon kont w ap ekri epi anrejistre l. Tèm Konkou an pou ane sa se:
Yon ti sous dlo ki pa anvi seche
Si w nan klas Katryèm segondè
patisipe nan edisyon konkou kont SAKS ap òganize a.
Enskripsyon: gratis.
Anrejistre l nan radyo kominotè ki bò lakay ou, epi fè nou jwenn li avan 15 jiyè 2014
Règ jwèt la · Pou patisipe nan konkou a, elèv yo dwe ap viv nan zòn radyo sa a rive , yo dwe nan klas katriyèm (9èm).
· Elèv yo dwe konplete fòmilè enskripsyon an, y ap jwenn nan dokiman ki prezante konkou a, epi yo dwe depoze fich enskripsyon an nan radyo kominotè ki bò lakay yo a oswa yo ka voye l nan adrès SAKS.
Elèv yo dwe kòmanse anrejistre son ak tèks yo depi yo pare pou rive lendi 15 jiyè 2014. Kite l pou radyo a voye l pou nou, si w gen entènèt voye l nan: saksht20@gmail.com oubyen Pòtoprens na # 21A, Rue Richard Jules, Delmas 75. .
-Kont sa a dwe original, sa vle di li pa ko ekri, pibliye nan okenn liv.
· Kont ou anrejistre a dwe 3 minit pou piti, men pa dwe depase 5 minit.
· Tèks la dwe gen yon valè edikatif ki ranmase pwoblèm anviwònman k ap degrade chak jou piplis.
· Tèks pou anrejistre a pa dwe depase 2 paj si w tape l sou òdinatè.
· Radyo a ap gen okazyon ede jèn yo valorize dimansyon sa a ki se rakonte Kont ki fin disparèt.
· Radyo a ap resevwa moso fich enskripsyon an apre kandida fin dakò enskri pou patisipe nan konkou a.
4 Je Kontre - 31 Mas 2014
Nan Magazin semèn sa nap fè ou swiv plizyè entèvenan ki te patisipe nan yon atelye pandan 2 jou Asosyayson Nasyon kès Popilè Ayisyèn (Anakaph) tap òganize sou eknomi solidè nan dat 27 ak 28 Mas ki sot pase a nan Club indigo.